Greivuļi (Audriņu pagasts)
Šis raksts ir par apdzīvotu vietu Audriņu pagastā. Par citām jēdziena Greivuļi nozīmēm skatīt nozīmju atdalīšanas lapu. Greivuļi (latgaliešu: Greivuli) ir skrajciems Rēzeknes novada Audriņu pagastā, kādreiz bija vienota apdzīvota vieta ar Vērēmu pagasta Greivuļiem. Ciems ir izveidojies ap „Greivuļu krustojumu” (A12 un P36 ceļu krustojums). 1888. gadā Makašānu pagasta Greivuļos tika atklātas ūdensdzirnavas, kuras pārstrādāja labību, apstrādāja vadmalu un vilnu. Kopš 1976. gada Greivuļos, pie Rēzeknes pilsētas attīrīšanas iekārtām, darbojas testēšanas laboratorija, kas pašlaik ir viena no SIA „Rēzeknes Ūdens” struktūrvienībām. 1897. gadā katoļu ciemā bija 22 sētas ar 115 cilvēkiem.